﻿ Peyton Reed Archives - FilmDROID
A Marvel nem teketóriázott, a Hangya (Ant-Man) bevételei láttán gyorsan talált helyet a harmadik fázisban a folytatásnak. A hab a tortán, hogy mosolyuk még szélesebb lett, amikor filmjük Kínában 42 millió dolláros hétvégét tudhatott maga mögött. A lényeg, hogy 2018 július 6-án érkezne a következő rész. Peyton Reed munkájával elégedettek voltak, Edgar Wright távozásával vele minden sínre került, így nem engedik messzire. A Hangya és a Darázs (Ant-Man and the Wasp) rendezői teendőit szintén Reed fogja ellátni.
hír	hangya, hangya 2, marvel, Peyton Reed, sequel
Eredetileg másmilyen lett volna a Hangya nyitánya
Már a hazai mozikban is látható a Marvel legújabb filmje, a Hangya (Ant-Man). A produkció nyitányában Hank Pym kilép a S.H.I.E.L.D.-től, de eredetileg nem így indítottak volna. Peyton Reed rendező elmondása szerint az első percekben nem is láthattuk volna Pymet és az egész arról szólt volna, hogy egy kubai tábornokot és embereit valaki padlóra küld. Olyan, mint a Láthatatlan Ember lendült volna akcióba és némileg James Bond-os hangulata lett volna Majd ezen Edgar Wright és Joe Cornish változtatott, kubai helyszínből panamai lett és elvetették a 60-as éveket is. Tulajdonképpen Jordi Molla bújhatott volna a tábornok egyenruhájába. A jelenetet leforgatták, össze is vágták, állítólag fantasztikusan nézett ki. De hangulatban egyáltalán nem passzolt a filmhez és azon túlmenően, hogy ezt a nyitány egészen pofás volt, mégsem kötődött volna a Hangya történetéhez. De talán majd a Blu-rayen helyet kap.
hír	Edgar Wright, hangya, marvel, nyitány, Peyton Reed
Úgy gondoljátok, hogy csak az elmúlt pár évben gondolkodtak a Hangya (Ant-Man) filmen? Nem, nem. Stan Lee az 1980-as évek elején vázolta elképzelését a New World Entertainmentnek, ráadásul pont ekkoriban vágott bele a Disney a Drágám, a kölykök összementek (Honey, I Shrunk the Kids) tervezet kibontásába, ami hasonló ötlettel bírt. Végül a szuperhős nem lépdelt fel a vászonra.
2003-ban Edgar Wright és Joe Cornish az Artisan Entertainment számára írt egy történetet, mivel akkoriban a produkciós cég rendelkezett a jogokkal. Wrighték egy afféle Elmore Leonard-féle irányvonalat céloztak meg, de a cég inkább családi filmet akart. Miután a jogok visszavándoroltak a Marvelhez Wright-ot kérték fel a rendezői teendők ellátására és egy másik forgatókönyvet rendeltek tőle.
2012-ben Kevin Feige elmondta, hogy most már igen közel állnak, hogy megvalósulhasson a film. Még egy tesztanyagot is forgattak, amit a San Diego-ban lezajlott Comic Conon leadtak és hatalmas ováció fogadta. Egyúttal 2015 november 6-ra lőtték be a premiert. Sajnos 2014-ben Wright elhagyta a fedélzetet kreatív nézetkülönbségekre hivatkozva, helyére Peyton Reedet hozták, a bemutató pedig 2015 nyárára került át.
Scott Lang mestertolvaj, aki képes összezsugorodni és egyúttal erejét megnövelni. De amikor mentorát, Dr. Hank Pymet veszély fenyegeti össze kell szednie magát, hogy kiálljon a jó ügy mellett és meg kell védenie a lenyűgöző Hangya ruhát egy újfajta fenyegetettséggel szemben. Pymnek és Langnek ki kell tervelnie egy rablást, amivel megmenthetik a világot. Olvasd tovább →
trailer	hangya, képregényből film, marvel, Michael Douglas, Paul Rudd, Peyton Reed
A Hangya posztere
Edgar Wright lelépése után sem állt meg az élet a Hangya környékén, a Marvel gyorsan megtalálta utódját Peyton Reed személyében. A forgatás időben el fog kezdődni és a Marvel tartani tudja az ütemtervet, be tudják mutatni a filmet 2015 július 17-én. Paul Rudd lesz Scott Lang, aki megszerzi a Michael Douglas által játszott Hank Pmytől azt a technológiát, amelynek segítségével össze tud zsugorodni. A tudás megkönnyíti a lopást, de idővel hős válik belőle.
poszter	hangya, képregényből film, marvel, Michael Douglas, Paul Rudd, Peyton Reed